b"\n_START_ARTICLE_\nS\xc3\xadndrome de Di\xc3\xb2genes\n_START_SECTION_\nHist\xc3\xb2ria\n_START_PARAGRAPH_\nL'origen de la s\xc3\xadndrome \xc3\xa9s desconegut, tot i que el terme \xe2\x80\x9cDi\xc3\xb2genes\xe2\x80\x9d va ser encunyat per A.\xc2\xa0N.\xc2\xa0G.\xc2\xa0Clarke et al. a mitjans dels 70 i s'ha utilitzat comunament des de llavors. La s\xc3\xadndrome de Di\xc3\xb2genes va ser reconeguda de manera m\xc3\xa9s prominent com un fenomen medi\xc3\xa0tic en els mitjans de comunicaci\xc3\xb3 populars m\xc3\xa9s que en la literatura m\xc3\xa8dica. La descripci\xc3\xb3 prim\xc3\xa0ria d'aquesta s\xc3\xadndrome nom\xc3\xa9s s'ha esmentat recentment per geriatres i psiquiatres.\n_START_SECTION_\nS\xc3\xadmptomes\n_START_PARAGRAPH_\nLa persona que pateix aquest trastorn es caracteritza per a\xc3\xafllar-se socialment, arribant a recloure's a casa, a m\xc3\xa9s de desatendre'n absolutament la neteja i tota higiene personal._NEWLINE_A causa que creuen trobar-se en una situaci\xc3\xb3 de pobresa extrema \xe2\x80\x94situaci\xc3\xb3, de fet, poc freq\xc3\xbcent\xe2\x80\x94 tendeixen a intentar estalviar el m\xc3\xa0xim possible, arribant a reunir grans quantitats de diners sense tenir consci\xc3\xa8ncia del que posseeixen realment. Tamb\xc3\xa9 solen acumular grans quantitats d'escombraries i andr\xc3\xb2mines a casa seva, la qual cosa els aboca a viure en situacions insalubres."